

**ОБЩИНА БОРОВАН**

 **3240 Борован, ул. „Иван Вазов” №1, тел.:** (09147) **9330**

**кмет:** (09147)9330 **, секретар:** (09147)9318 **, факс:** (09147)9200

 **e-mail:** ob.borovan@borovan.egov.bg; www.borovan.bg

**ОБЯВЛЕНИЕ**

**ПО РЕДА НА ЧЛ.26, АЛ.2 ОТ ЗАКОНА ЗА НОРМАТИВНИТЕ**

**АКТОВЕ**

Община Борован уведомява всички заинтересовани лица, че на Интернет страницата на общината е публикуван проект на Наредба за условията и реда за записване, отписване и преместване на деца в детските градини на територията на Община Борован

На основание чл.26 ал.2 от ЗНА и във връзка с чл.77 от АПК всички заинтересовани лица могат да подават предложения и становища по предложения проект в 30-дневен срок от публикуването на настоящото съобщение и проекта за приемане на Наредбата. Предложенията и становищата могат да бъдат депозирани в деловодството на Община Борован – с.Борован, ул. „ Иван Вазов” №1 или на електронната поща на Община Борован: ob.borovan@borovan.egov.bg и  ob\_borovan@abv.bg

С предлагания проект се приема Наредба за условията и реда за записване, отписване и преместване на деца в детските градини на територията на Община Борован

МОТИВИ

(основание чл.26 и чл.28, ал.2 от Закона за нормативните актове (ЗНА)

# Причини, налагащи приемането на Наредбата:

Влизането в сила от 1 август 2016 г. на Закона за предучилищното и училищното образование и непрекъснатите изменения и допълнения, както следва: ДВ. бр.98 от 9 Декември 2016 г., изм. ДВ. бр.105 от 30 Декември 2016 г., изм. ДВ. бр.58 от 18 Юли 2017 г., изм. и доп. ДВ. бр.99 от 12 Декември 2017 г., изм. ДВ. бр.24 от 16 Март 2018 г., изм. и доп. ДВ. бр.92 от 6 Ноември 2018 г., изм. ДВ. бр.108 от 29 Декември 2018 г., изм. ДВ. бр.24 от 22 Март 2019 г., доп. ДВ. бр.42 от 28 Май 2019 г., изм. ДВ. бр.100 от 20 Декември 2019 г., изм. ДВ. бр.101 от 27 Декември 2019 г., изм. и доп. ДВ. бр.17 от 25 Февруари 2020 г., изм. и доп. ДВ. бр.82 от 18 Септември 2020 г., изм. ДВ. бр.17 от 1 Март 2022 г., изм. и доп. ДВ. бр.34 от 3 Май 2022 г., изм. ДВ. бр.102 от 23 Декември 2022 г., изм. и доп. ДВ. бр.11 от 2 Февруари 2023 г., изм. ДВ. бр.102 от 8 Декември 2023 г., изм. и доп. ДВ. бр.23 от 19 Март 2024 г., изм. и доп. ДВ. бр.27 от 29 Март 2024 г., изм. и доп. ДВ. бр.69 от 16 Август 2024 г. налага приемането на нова Наредба за условията и реда за записване, отписване и преместване на деца в детските градини на територията на Община  Борован

1. **Цели, които се поставят:**

С новата Наредба ще се постигнат следните цели:

- изпълнение от местната власт на разпоредбата на чл. 59, ал. 1 от Закона за предучилищното и училищното образование;

- възможност за публичен контрол от страна на родителите върху дейността на детските градини по отношение на реда за записване, отписване и преместване на деца в детските градини в Общината;

- реализиране на общинската политика по обхващането на всички подлежащи на задължително предучилищно образование чрез предоставяне на различни форми на организация – целодневна, полудневна, самостоятелна, почасова.

1. **Очаквани резултати от приемане на Наредбата:**

С новата Наредба ще се постигнат ясно разписани правила и критерии за прием на децата в детските заведения на територията в Община  Борован и добър финансов контрол.

1. **Финансови средства необходими за прилагането на Наредбата:**

За прилагане на Наредба за условията и реда за записване, отписване и преместване на деца в детските градини на територията на Община Борован са необходими финансови средства, които се отпускат от държавния бюджет, формират се по конкретни и ясни правила - на база единен разходен стандарт (ЕРС) и брой деца, съгласно единната електронна система НЕИСПУО. Всяка година ЕРС се актуализира на база подадените данни и в съответствие с промените в икономическото развитие на страната или промените в образователната система.

1. **Анализ за съответствие с правото на Европейския съюз.**

Тенденциите в местното самоуправление и местната администрация са най-концентрирано изразени в Европейската Харта за местното самоуправление и в Европейската Харта за регионално развитие. Те подчертават необходимостта от отчитането в правните актове на всички особености на местните структури с оглед на задоволяването на потребностите на населението по места чрез ефективно местно самоуправление. Предложената Наредба е в съответствие с Европейската харта за местно самоуправление, Конституцията на Република България, Закона за местното самоуправление и местната администрация, както и Закона за предучилищното и училищното образование.

На основание чл. 26, ал. 2 от Закон за нормативните актове, във връзка с чл. 77 от АПК заинтересованите лица могат в 30-дневен срок от публикуване на настоящия проект на интернет-страницата на Община  Борован да направят предложения и да изразят становища по проекта.